cometadata/datacite-titles-descriptions-related-identifiers huggingface dataset:
DOI: 10.14457/tu.the.2018.1097
title: ระดับความชื่นชอบไอดอลเกาหลีกับการตอบสนองต่อตราสินค้าของผู้บริโภค

description: ในปัจจุบันที่สังคมอยู่ในสภาวะที่การแข่งขันทางการตลาดทวีความรุนแรงมากขึ้นทุกที การตอบสนองของผู้บริโภคถือได้ว่าเป็นสิ่งที่สำคัญสำหรับตราสินค้า โจทย์หลักที่สำคัญยิ่งของผู้วางกลยุทธ์ทางการตลาดให้กับตราสินค้าคือ ทำอย่างไรสินค้าที่นำเข้าสู่ตลาดจะได้รับการตอบสนองที่ดีจากผู้บริโภค ซึ่งกลยุทธ์หนึ่งที่ถูกนำมาใช้มากในระยะหลังคือการใช้ไอดอลเกาหลีเป็นพรีเซ็นเตอร์ให้กับตราสินค้า เพื่อกระตุ้นให้เกิดการตอบสนองของผู้บริโภคที่มากขึ้น เนื่องจากปัจจุบันมีกลุ่มที่เป็นแฟนคลับของไอดอลเกาหลีในเมืองไทยค่อนข้างมาก และเป็นกลุ่มที่พร้อมสนับสนุนผลงานใดก็ตามที่ไอดอลที่ตนชื่นชอบมีส่วนร่วม ซึ่งนับว่าเป็นกลยุทธ์ที่ได้ผล เห็นได้จากหลากหลายตราสินค้าที่ว่าจ้างไอดอลเกาหลีมาเป็นพรีเซ็นเตอร์ และได้รับการตอบรับเป็นอย่างดีจากกลุ่มแฟนคลับงานวิจัยเรื่อง “ระดับความชื่นชอบไอดอลเกาหลีกับการตอบสนองต่อตราสินค้าของผู้บริโภค” มีวัตถุประสงค์เพื่อศึกษาระดับความชื่นชอบ พฤติกรรมการเปิดรับข่าวสารตราสินค้าที่มีไอดอลเกาหลีเป็นพรีเซ็นเตอร์ และอิทธิพลที่ส่งผลต่อการตอบสนองของผู้บริโภคกลุ่มแฟนคลับเกาหลีทั้งในด้านความคิด ด้านอารมณ์ / ความรู้สึก และด้านพฤติกรรม โดยใช้ระเบียบวิธีวิจัยเชิงปริมาณ ด้วยการเก็บแบบสอบถามแบบออนไลน์จากกลุ่มตัวอย่างจำนวน 400 คนผลการวิจัยพบว่ากลุ่มตัวอย่างซึ่งเป็นแฟนคลับไอดอลเกาหลีนั้นมีระดับความชื่นชอบไอดอลเกาหลีในระดับปานกลาง กลุ่มตัวอย่างมีพฤติกรรมการเปิดรับข่าวสารตราสินค้าที่มีไอดอลเกาหลีเป็นพรีเซ็นเตอร์ในระดับปานกลาง และมีการตอบสนองต่อตราสินค้าที่มีไอดอลเกาหลีเป็นพรีเซ็นเตอร์ในระดับมาก นอกจากนี้ ระดับความชื่นชอบ ช่องทางการเปิดรับข่าวสารตราสินค้าที่มีไอดอลเกาหลีเป็นพรีเซ็นเตอร์ และประเภทข่าวสารตราสินค้าที่มีไอดอลเกาหลีเป็นพรีเซ็นเตอร์ที่เลือกเปิดรับ มีอิทธิพลต่อการตอบสนองของผู้บริโภค ทั้งในด้านความคิด ด้านอารมณ์ / ความรู้สึก และด้านพฤติกรรม โดยระดับความชื่นชอบไอดอลเกาหลี เป็นปัจจัยที่มีอิทธิพลต่อการตอบสนองของผู้บริโภค ทั้ง 3 ด้าน มากที่สุด
DOI: 10.14457/tu.the.2018.1098
title: การรับรู้ภาพลักษณ์และการมีส่วนร่วมของประชาชนที่มีต่อสำนักงานกองทุนสนับสนุนการสร้างเสริมสุขภาพ (สสส.)

description: การศึกษาวิจัยครั้งนี้มีวัตถุประสงค์เพื่อศึกษาความแตกต่างทางประชากรที่มีผลต่อการเปิดรับข่าวสาร รวมถึงการศึกษาความสัมพันธ์ระหว่างการเปิดรับข่าวสาร การรับรู้ภาพลักษณ์ และการมีส่วนร่วมของสำนักงานกองทุนสนับสนุนการสร้างเสริมสุขภาพ ตามลักษณะทางประชากรที่แตกต่างกัน โดยเป็นการวิจัยเชิงปริมาณ (Quantitative Research) โดยเลือกใช้วิธีการสำรวจ (Survey Research) โดยการเก็บแบบสอบถาม (Questionnaire) จำนวน 400 คน โดยใช้การสุ่มตัวอย่างแบบผสมผสาน (Mixed-Method Sampling) การสุ่มตัวอย่างที่อาศัยความน่าจะเป็น (Probability Sampling) และไม่อาศัยความน่าจะเป็น (Non-Probability Sampling) โดยใช้วิธีการสุ่มเลือกตัวอย่างแบบกลุ่ม (Cluster Sampling) ศึกษาจากกลุ่มตัวอย่างประชาชนที่อาศัยอยู่ในกรุงเทพมหานคร ผลการทดสอบสมมติฐานการวิจัยพบว่า ลักษณะทางประชากรที่ต่างกันบางประการมีการเปิดรับข่าวสารเกี่ยวกับ สสส. แตกต่างกัน โดยอายุและอาชีพมีผลต่อช่องทางในการเปิดรับข่าวสาร และ อาชีพมีผลต่อประเภทเนื้อหาที่เปิดรับข่าวสาร อีกทั้งพบว่า การเปิดรับข่าวสารเกี่ยวกับ สสส. มีความสัมพันธ์ทางบวกกับการรับรู้ภาพลักษณ์ สสส. โดยเนื้อหาในการเปิดรับข่าวสารมีระดับความสัมพันธ์ระดับสูงสุด และ การรับรู้ภาพลักษณ์ สสส. มีความสัมพันธ์ทางบวกกับการมีส่วนร่วมกับ สสส. โดยทั้งสองด้านมีความสัมพันธ์ระดับปานกลาง
DOI: 10.14457/tu.the.2018.1099
title: พฤติกรรมและทัศนคติที่มีต่อการท่องเที่ยวในจังหวัดพระนครศรีอยุธยาของนักท่องเที่ยวชาวไทยภายหลังการรับชมละครเรื่องบุพเพสันนิวาส

description: การศึกษาเรื่อง “พฤติกรรม และทัศนคติที่มีต่อการท่องเที่ยวในจังหวัดพระนครศรีอยุธยาของนักท่องเที่ยวชาวไทย ภายหลังการรับชมละครเรื่องบุพเพสันนิวาส” มีวัตถุประสงค์เพื่อศึกษาพฤติกรรม และทัศนคติที่มีต่อการท่องเที่ยวในจังหวัดพระนครศรีอยุธยาของนักท่องเที่ยวชาวไทย ภายหลังการรับชมละครเรื่องบุพเพสันนิวาส ในด้านต่างๆ ได้แก่ ด้านสถานที่ท่องเที่ยว ด้านอาหารและเครื่องดื่ม ด้านการแต่งกาย และด้านที่พักและโรงแรม รวมถึงการทำกิจกรรมต่างๆ เป็นการวิจัยเชิงปริมาณ (Quantitative Research) รูปแบบการศึกษาเป็นเชิงสำรวจ (Survey Research) โดยใช้แบบสอบถาม (Questionnaire) เป็นเครื่องมือในการเก็บข้อมูลจากกลุ่มตัวอย่างซึ่งเป็นนักท่องเที่ยวที่เดินทางมาท่องเที่ยวจังหวัดพระนครศรีอยุธยาในช่วงเดือนกุมภาพันธ์ถึงเดือนกรกฎาคม 2561 ภายหลังการรับชมละครเรื่องบุพเพสันนิวาสผลการศึกษาพบว่า กลุ่มตัวอย่างส่วนใหญ่เป็นเพศหญิง อายุระหว่าง 23-40 ปี การศึกษาระดับปริญญาตรี มีอาชีพเป็นพนักงานบริษัทเอกชน รายได้เฉลี่ยส่วนตัวต่อเดือนคือ 10,001-30,000 บาท ด้านพฤติกรรมการรับชมละครเรื่องบุพเพสันนิวาส พบว่า กลุ่มตัวอย่างส่วนใหญ่รับชมหรือรับข้อมูลข่าวสารของละครเรื่องบุพเพสันนิวาสจากโทรทัศน์/ทีวิดิจิทัลมากที่สุด โดยองค์ประกอบในละครที่กลุ่มตัวอย่างชื่นชอบมากที่สุดคือ ด้านรูปลักษณ์และบทบาทการแสดงของนักแสดง ด้านพฤติกรรมการท่องเที่ยวของนักท่องเที่ยวชาวไทย พบว่า กลุ่มตัวอย่างส่วนใหญ่มีความถี่ในการเดินทางมาท่องเที่ยวจังหวัดพระนครศรีอยุธยาช่วงเดือนกุมภาพันธ์-เมษายน 2561 ส่วนด้านรูปแบบการท่องเที่ยวที่เลือกใช้บริการในจังหวัดพระนครศรีอยุธยา พบว่า กลุ่มตัวอย่างส่วนใหญ่ใช้เวลาในการท่องเที่ยวรูปแบบของการชมโบราณสถาน/พิพิธภัณฑ์/และสถานที่ท่องเที่ยวเชิงประวัติศาสตร์ในจังหวัดพระนครศรีอยุธยามากที่สุด ด้านทัศนคติที่มีต่อการท่องเที่ยวของนักท่องเที่ยวชาวไทยในจังหวัดพระนครศรีอยุธยา พบว่า กลุ่มตัวอย่างส่วนใหญ่มีทัศนคติด้านการแต่งกายมากที่สุด รองลงมาคือทัศนคติด้านสถานที่ท่องเที่ยว นอกจากนี้ยังพบว่า ลักษณะทางประชากรของนักท่องเที่ยวชาวไทยที่เดินทางมาท่องเที่ยวจังหวัดพระนครศรีอยุธยาในช่วงเดือนพฤษภาคม-กรกฎาคม 2561 ได้แก่ อายุ ระดับการศึกษา อาชีพ และรายได้ที่แตกต่างกันส่งผลให้ความถี่ในการเดินทางมาท่องเที่ยวแตกต่างกัน ด้านความถี่ในการเดินทางมาท่องเที่ยวจังหวัดพระนครศรีอยุธยา ช่วงเดือนกุมภาพันธ์-เมษายน 2561 พบว่ามีความสัมพันธ์กับการท่องเที่ยวในรูปแบบชมโบราณสถาน/พิพิธภัณฑ์/และสถานที่ท่องเที่ยงเชิงประวัติศาสตร์ การท่องเที่ยวในรูปแบบล่องเรือ หรือขี่ช้าง หรือการทำกิจกรรมในจังหวัดพระนครศรีอยุธยา และการท่องเที่ยวในรูปแบบเลือกที่พัก/โฮมสเตย์/อาคารทรงไทย แบบพื้นถิ่นของจังหวัดพระนครศรีอยุธยา ด้านองค์ประกอบของละครเรื่องบุพเพสันนิวาสที่นักท่องเที่ยวชื่นชอบแตกต่างกันจะมีความถี่ในการท่องเที่ยวรูปแบบการแต่งกายด้วยชุดไทยย้อนยุคแตกต่างกันอีกทั้งด้านทัศนคติทัศนคติที่มีต่อการท่องเที่ยวของนักท่องเที่ยวชาวไทยในจังหวัดพระนครศรีอยุธยากับความถี่ในการท่องเที่ยวจังหวัดพระนครศรีอยุธยา พบว่าทัศนคติด้านอาหารและเครื่องดื่ม และทัศนคติด้านที่พักและโรงแรม มีความสัมพันธ์กับความถี่ในการเดินทางมาท่องเที่ยวจังหวัดพระนครศรีอยุธยา ช่วงเดือน พฤษภาคม-กรกฎาคม 2561 โดยความสัมพันธ์มีค่าเป็นบวก และมีความสัมพันธ์กันต่ำ
DOI: 10.14457/tu.the.2018.1100
title: การเปิดรับข่าวสาร การรับรู้และความคาดหวังที่มีต่อโครงการพัฒนาระเบียงเศรษฐกิจพิเศษภาคตะวันออก (EEC)

description: การวิจัยนี้มุ่งศึกษาการเปิดรับข่าวสาร การรับรู้ และความคาดหวังที่มีต่อโครงการพัฒนาระเบียงเศรษฐกิจพิเศษภาคตะวันออก (EEC) เป็นการวิจัยเชิงปริมาณ (Quantitative Research) รูปแบบการวิจัยเชิงสำรวจ(Survey Research Method) โดยใช้แบบสอบถามที่ (Questionnaire) โดยเก็บข้อมูลจากประชาชนในเขตพื้นที่พัฒนาระเบียงเศรษฐกิจพิเศษภาคตะวันออก (EEC) จังหวัดระยอง ในพื้นที่ 6 อำเภอ ที่มีอายุ 21-60 ปี สัญชาติไทย จำนวนรวมทั้งหมด 300 คน ส่วนการวิเคราะห์ข้อมูลในครั้งนี้ผู้วิจัยใช้ค่าร้อยละ ค่าเฉลี่ย และค่าเบี่ยงเบนมาตรฐาน ส่วนสถิติที่ใช้ในการทดสอบคือ One-Way Analysis of Variance ANOVA และวิเคราะห์สัมประสิทธิ์สหสัมพันธ์แบบเพียร์สัน (Pearson’s product moment Correlation Coefficient) ผลการศึกษาพบว่าประชาชนส่วนใหญ่มีความถี่ในการได้รับข่าวสารเกี่ยวกับโครงการพัฒนาระเบียงเศรษฐกิจพิเศษภาคตะวันออก (EEC) นานๆ ครั้ง (ร้อยละ 41) โดยเปิดรับสื่อทั่วไป (xˉ = 3.34) มากกว่าสื่อประชาสัมพันธ์จังหวัดระยอง (xˉ = 2.97) โดยมีการรับรู้เกี่ยวกับโครงการฯ ระดับมาก (xˉ = 3.79) และมีความคาดหวังต่อโครงการฯ ระดับมากที่สุด (xˉ = 4.48) ส่วนผลการทดสอบสมมติฐานพบว่า อาชีพที่แตกต่างกันจะมีการเปิดรับข่าวสารเกี่ยวกับโครงการพัฒนาระเบียงเศรษฐกิจพิเศษภาคตะวันออก (EEC) ทั้งจากสื่อประชาสัมพันธ์จังหวัดระยองและสื่อทั่วไป แตกต่างกัน โดยเฉพาะประชาชนที่มีอาชีพข้าราชการ/พนักงานรัฐวิสาหกิจ จะมีการเปิดรับข่าวสารมากกว่าประชาชนที่ประกอบอาชีพอื่นๆ ทั้งยังพบว่าการเปิดรับข่าวสารทั้งจากสื่อประชาสัมพันธ์จังหวัดระยองและสื่อทั่วไปมีความสัมพันธ์เชิงบวกกับความรับรู้โครงการพัฒนาระเบียงเศรษฐกิจพิเศษภาคตะวันออก (EEC) และการรับรู้โครงการพัฒนาระเบียงเศรษฐกิจพิเศษภาคตะวันออก (EEC) มีความสัมพันธ์เชิงบวกกับความคาดหวังโครงการพัฒนาระเบียงเศรษฐกิจพิเศษภาคตะวันออก (EEC)
DOI: 10.14457/tu.the.2018.1101
title: การเปิดรับสื่อและการรับรู้ภาพลักษณ์พรรคอนาคตใหม่ของประชาชนอายุ 18-35 ปี

description: การศึกษาครั้งนี้มีวัตถุประสงค์เพื่อศึกษาการเปิดรับสื่อและการรับรู้ภาพลักษณ์พรรคอนาคตใหม่ของประชาชนอายุ 18-35 ปี รวมถึงศึกษาความแตกต่างทางลักษณะทางประชากรกับการเปิดรับสื่อเกี่ยวกับพรรคอนาคตใหม่ และศึกษาผลของการเปิดรับสื่อต่อการรับรู้ภาพลักษณ์พรรคอนาคตใหม่การศึกษาครั้งนี้เป็นการวิจัยเชิงปริมาณ (Quantitative Research) มีรูปแบบการวิจัยเชิงสำรวจ (Survey Research) โดยประชากรเป้าหมายที่ใช้ในการศึกษาครั้งนี้ คือ ประชาชนชาวไทย อายุ 18-35 ปี (เกิดระหว่าง พ.ศ. 2527 - 2544) เป็นผู้มีสัญชาติไทยและมีสิทธิออกเสียงเลือกตั้งตามรัฐธรรมนูญ พ.ศ. 2560 และใช้แบบสอบถาม (Questionnaire) เป็นเครื่องมือในการเก็บรวบรวมข้อมูลจากกลุ่มตัวอย่าง จำนวน 300 คน สถิติที่ใช้ในการวิเคราะห์ข้อมูล ได้แก่ ค่าร้อยละ (Percentage) ค่าเฉลี่ย (Mean) ส่วนเบี่ยงเบนมาตรฐาน (Standard Deviation) การทดสอบที (t-test) การทดสอบความแปรปรวนทางเดียว (One-Way ANOVA (F-test)) กำหนดระดับนัยสำคัญที่ 0.05 และ 0.01 และการวิเคราะห์การถดถอยอย่างง่าย (Simple Regression Analysis) กำหนดระดับนัยสำคัญที่ 0.01ผลการศึกษาพบว่า ประชาชนอายุ 18-35 ปี เป็นเพศหญิง อายุระหว่าง 30–35 ปี มีการศึกษาระดับปริญญาตรี ประกอบอาชีพเป็นพนักงานบริษัทเอกชน และมีรายได้ต่อเดือน 15,001 – 25,000 บาท และพบว่ามีการเปิดรับสื่อผ่านช่องทางออนไลน์มากกว่าช่องทางออฟไลน์ โดยเปิดรับผ่านเครือข่ายสังคมออนไลน์ (Social Media) คือ เฟซบุ๊กและทวิตเตอร์ธนาธร จึงรุ่งเรืองกิจ มากที่สุด และมีการเปิดรับเนื้อหาประเภท “ข่าวสารการเลือกตั้ง เช่น การรณรงค์เชิญชวนไปใช้สิทธิเลือกตั้ง ผลการเลือกตั้ง ฯลฯ” มากที่สุด นอกจากนี้ประชาชนอายุ 18-35 ปี มีรับรู้ภาพลักษณ์พรรคอนาคตใหม่ ในด้านพรรคการเมืองที่ส่งเสริมประชาธิปไตยมากกว่าด้านพรรคการเมืองที่ทันสมัย โดยรับรู้ในประเด็น “พรรคอนาคตใหม่ยอมรับความหลากหลายทางเพศ สถานะ อาชีพ การศึกษา อายุ” มากที่สุดผลการทดสอบสมมติฐานพบว่า ประชาชนอายุ 18-35 ปีที่มีลักษณะทางประชากรแตกต่างกันจะมีการเปิดรับสื่อเกี่ยวกับพรรคอนาคตใหม่แตกต่างกัน โดยพบในตัวแปรอายุ ระดับการศึกษา อาชีพ และรายได้ต่อเดือน และพบว่าการเปิดรับสื่อผ่านช่องทางออฟไลน์ ช่องทางออนไลน์ และประเภทเนื้อหา ส่งผลต่อการรับรู้ภาพลักษณ์พรรคอนาคตใหม่ โดยส่งผลทางบวกต่อการรับรู้ภาพลักษณ์ ทั้งทางด้านพรรคการเมืองที่ส่งเสริมประชาธิปไตย และทางด้านพรรคการเมืองที่ทันสมัย
DOI: 10.14457/tu.the.2018.1102
title: พฤติกรรมการรับชมและทัศนคติที่มีต่อนักแคสต์เกมอาร์โอวี (ROV)

description: การศึกษาในครั้งนี้มีวัตถุประสงค์เพื่อศึกษาลักษณะทางประชากร พฤติกรรมการรับชม ทัศนคติที่มีต่อนักแคสต์เกมอาร์โอวี ความแตกต่างของลักษณะทางประชากรกับพฤติกรรมการรับชมนักแคสต์เกมอาร์โอวี และความสัมพันธ์ของพฤติกรรมการรับชมนักแคสต์เกมอาร์โอวีกับทัศนคติที่มีต่อนักแคสต์เกมอาร์โอวี ใช้ระเบียบวิธีวิจัยเชิงปริมาณ โดยใช้แบบสอบถามเป็นเครื่องมือ มุ่งเน้นศึกษาผู้ที่เล่นเกมอาร์โอวีและมีพฤติกรรมการรับชมนักแคสต์เกมอาร์โอวี จำนวน 300 คนผลการศึกษาพบว่ากลุ่มตัวอย่างส่วนใหญ่เป็นเพศชาย อายุ 13 – 25 ปี การศึกษาระดับมัธยมศึกษา - ปวช. เป็นนักเรียน นักศึกษา รายได้ต่ำกว่าหรือเท่ากับ 10,000 บาท มีความถี่ในการรับชมโดยเฉลี่ย 7.97 ครั้งต่อสัปดาห์ มีระยะเวลาในการรับชมโดยเฉลี่ย 35.14 นาทีต่อครั้ง มีจำนวนนักแคสต์เกมอาร์โอวีที่รับชมโดยเฉลี่ยจำนวน 5.09 คน ส่วนใหญ่รับชม Doyser และการแสดงเทคนิคการเล่นเกมอาร์โอวี โดยกลุ่มตัวอย่างมีทัศนคติต่อนักแคสต์เกมอาร์โอวีโดยภาพรวมระดับชอบมากที่สุดผลการทดสอบสมมติฐานพบว่าอายุ ระดับการศึกษา อาชีพ และรายได้ที่แตกต่างกัน จะมีความถี่ และจำนวนนักแคสต์เกมที่รับชมแตกต่างกัน นอกจากนี้ เพศ และอายุยังมีความสัมพันธ์กับประเภทการแคสต์เกมที่รับชม ด้านความสัมพันธ์ของพฤติกรรมการรับชมนักแคสต์เกมอาร์โอวีกับทัศนคติที่มีต่อนักแคสต์เกมอาร์โอวี ผลการทดสอบสมมติฐานพบว่าระยะเวลาในการรับชม และจำนวนนักแคสต์เกมอาร์โอวีที่รับชม มีความสัมพันธ์กับทัศนคติที่มีต่อนักแคสต์เกมอาร์โอวี โดยเป็นความสัมพันธ์ทางบวก
DOI: 10.14457/tu.the.2018.1103
title: ความคิดเห็นต่อการสื่อสารการตลาดออนไลน์และการตัดสินใจซื้อสินค้าแบรนด์ O&B ของกลุ่มผู้หญิงวัยทำงาน

description: การศึกษาเรื่อง “ความคิดเห็นต่อการสื่อสารการตลาดออนไลน์และการตัดสินใจซื้อสินค้าแบรนด์ O&B ของกลุ่มผู้หญิงวัยทำงาน” มีวัตถุประสงค์ในการศึกษาเพื่อศึกษาผลของความแตกต่างทางลักษณะทางประชากรของกลุ่มผู้หญิงวัยทำงานที่มีต่อการตัดสินใจซื้อสินค้าแบรนด์ O&B และศึกษาความสัมพันธ์ระหว่างความคิดเห็นต่อการสื่อสารการตลาดออนไลน์กับการตัดสินใจซื้อสินค้าแบรนด์ O&B ของกลุ่มผู้หญิงวัยทำงาน โดยการศึกษาครั้งนี้ใช้วิธีการศึกษาเชิงปริมาณ (Quantitative Research) รูปแบบการวิจัยเชิงสำรวจ (Survey Research Method) โดยใช้แบบสอบถาม (Questionnaire) เป็นเครื่องมือในการเก็บข้อมูล กลุ่มตัวอย่างในงานวิจัยนี้ ได้แก่ ผู้หญิงวัยทำงานที่มีอายุระหว่าง 25–40 ปี สัญชาติไทย จำนวน 300 คนจากการศึกษา ผลการศึกษาพบว่า กลุ่มตัวอย่างส่วนใหญ่เป็นเพศหญิงที่มีอายุระหว่าง 31 - 40 ปี (ร้อยละ 51.3) โดยส่วนใหญ่มีระดับการศึกษาอยู่ในระดับปริญญาตรี (ร้อยละ 71.7) ประกอบอาชีพพนักงานเอกชน (ร้อยละ 60) และส่วนใหญ่มีรายได้ส่วนตัวต่อเดือนอยู่ที่ 15,001 -30,000 บาท (ร้อยละ 56.3) โดยกลุ่มตัวอย่างส่วนใหญ่มีความคิดเห็นต่อการสื่อสารการตลาดออนไลน์ของแบรนด์ O&B ผ่านอินสตาแกรม ในระดับเห็นด้วย (¯x= 4.07) ซึ่งมากกว่าการสื่อสารผ่านเฟซบุ๊ก (¯x= 4.01) และมีการตัดสินใจการซื้อสินค้าแบรนด์ O&B ในระดับเห็นด้วย (¯x= 4.12) ผลการทดสอบสมมติฐาน พบว่าอายุ ระดับการศึกษา อาชีพ รายได้ส่วนตัวต่อเดือนที่แตกต่างกันมีการตัดสินใจซื้อสินค้าแบรนด์ O&B ไม่แตกต่างกัน ทั้งยังพบว่าความคิดเห็นต่อการสื่อสารการตลาดออนไลน์ของแบรนด์ O&B ผ่านเฟซบุ๊กมีความสัมพันธ์เชิงบวกกับการตัดสินใจซื้อสินค้าแบรนด์ O&B และความคิดเห็นต่อการสื่อสารการตลาดออนไลน์ของแบรนด์ O&B ผ่านอินสตาแกรมมีความสัมพันธ์เชิงบวกกับการตัดสินใจซื้อสินค้าแบรนด์ O&B
DOI: 10.14457/tu.the.2018.1104
title: พฤติกรรมการเปิดรับและทัศนคติที่มีต่อข่าวสารการเลือกตั้งไทยปี 2562 บนทวิตเตอร์

description: การศึกษาครั้งนี้ มีวัตถุประสงค์เพื่อศึกษาพฤติกรรมการเปิดรับ ทัศนคติที่มีต่อข่าวสารการเลือกตั้งไทยปี 2562 บนทวิตเตอร์ ความแตกต่างของลักษณะทางประชากรกับพฤติกรรมการเปิดรับข่าวสารการเลือกตั้งไทยปี 2562 บนทวิตเตอร์ ความสัมพันธ์ของลักษณะการใช้งานทวิตเตอร์โดยทั่วไปกับพฤติกรรมการเปิดรับข่าวสารการเลือกตั้งไทยปี 2562 บนทวิตเตอร์ และความสัมพันธ์ของพฤติกรรมการเปิดรับและทัศนคติที่มีต่อข่าวสารการเลือกตั้งไทยปี 2562 บนทวิตเตอร์ โดยใช้ระเบียบวิธีวิจัยเชิงปริมาณ ซึ่งเก็บรวบรวมข้อมูลด้วยแบบสอบถามจำนวน 300 ชุดผลการศึกษาพบว่า กลุ่มตัวอย่างส่วนใหญ่เป็นเพศหญิง อายุ 18 – 24 ปี ศึกษาในระดับปริญญาตรี ส่วนใหญ่เป็นนักเรียน/นักศึกษา มีรายได้ต่ำกว่า/เท่ากับ 10,000 บาท มีระยะเวลาในการใช้งานทวิตเตอร์ โดยเฉลี่ย 147 นาทีต่อวัน มีจำนวน Following หรือจำนวนผู้ใช้งานที่ติดตามบนทวิตเตอร์ โดยเฉลี่ย 188 Following มีความถีในการเปิดรับข่าวสารการเลือกตั้งไทยปี 2562 บนทวิตเตอร์ โดยเฉลี่ย 12 ครั้งต่อสัปดาห์ และในแต่ละครั้งใช้ระยะเวลาโดยเฉลี่ย 45 นาที ส่วนใหญ่สนใจติดตามข่าวสารเกี่ยวกับนโยบายและแถลงการณ์ต่าง ๆ ของพรรคการเมือง/ผู้สมัครรับเลือกตั้ง โดยเลือกติดตามอ่านข่าวสารการเลือกตั้งฯ จากทวิตเตอร์ของสำนักข่าว/องค์กรสื่อมากที่สุด ทั้งนี้ กลุ่มตัวอย่างมีทัศนคติต่อข่าวสารการเลือกตั้งไทยปี 2562 บนทวิตเตอร์ ในระดับดีผลการทดสอบสมมติฐาน พบว่า อายุและรายได้ที่แตกต่างกัน มีความถี่ของการเปิดรับข่าวสารการเลือกตั้งฯ บนทวิตเตอร์แตกต่างกัน นอกจากนี้ ลักษณะการใช้งานทวิตเตอร์โดยทั่วไปยังมีความสัมพันธ์กับความถี่และระยะเวลาในการเปิดรับข่าวสารการเลือกตั้งไทยปี 2562 บนทวิตเตอร์ด้วย ทั้งนี้ มีแค่ระยะเวลาในการเปิดรับข่าวสารการเลือกตั้งไทยปี 2562 บนทวิตเตอร์เท่านั้นที่มีความสัมพันธ์กับทัศนคติที่มีต่อข่าวสารการเลือกตั้งไทยปี 2562 บนทวิตเตอร์
DOI: 10.14457/tu.the.2018.1105
title: การเปิดรับและทัศนคติของผู้บริโภคที่มีต่อยูทูบเบอร์ด้านการแนะนำการรับประทานอาหารนอกบ้าน

description: การวิจัยนี้มีวัถตุประสงค์ เพื่อศึกษาการเปิดรับสื่อ ทัศนคติ แนวโน้มพฤติกรรมของผู้บริโภคที่มีต่อยูทูบเบอร์ด้านการรับประทานอาหารนอกบ้าน รวมถึงความสัมพันธ์ระหว่างการเปิดรับสื่อออนไลน์ผ่านยูทูบเบอร์กับทัศนคติที่มีต่อยูทูบเบอร์ ตลอดจนความสัมพันธ์ระหว่างทัศนคติที่มีต่อยูทูบเบอร์กับแนวโน้มพฤติกรรมการบริโภคอาหารนอกบ้าน ซึ่งเป็นการวิจัยเชิงปริมาณ ในรูปแบบการวิจัยเชิงสำรวจ เก็บข้อมูลจากแบบสอบถามออนไลน์จากผู้บริโภคอายุ 18-60 ปี ในกรุงเทพมหานครและปริมณฑล ที่เปิดรับสื่อออนไลน์ผ่านยูทูบเบอร์ด้านการแนะนำการรับประทานอาหารนอกบ้านอย่างน้อย 1 ครั้งในช่วง 3 เดือนที่ผ่านมา และเป็นผู้บริโภคที่รับประทานอาหารนอกบ้านอย่างน้อย 1 ครั้งต่อสัปดาห์ จำนวน 300 คน ผลวิจัยพบว่า กลุ่มตัวอย่างมีการเปิดรับข่าวสารจากยูทูบเบอร์ด้านการแนะนำการรับประทานอาหารนอกบ้านในระดับน้อย มีความถี่ในการรับชมเฉลี่ย 5 ครั้งต่อสัปดาห์ ในแต่ละครั้งรับชมเฉลี่ย 16 นาที โดยนิยมเปิดรับจากยูทูบ (Youtube) มากที่สุด ในช่วงเวลาระหว่าง 18.01-21.00 น. ซึ่งเหตุผลในการรับชม คือ เพื่อความบันเทิง เพลิดเพลิน และต้องการอัพเดทร้านอาหารใหม่ ๆ ในส่วนของพฤติกรรมการบริโภคอาหารนอกบ้าน พบว่า กลุ่มตัวอย่างรับประทานอาหารนอกบ้านเฉลี่ย 5 ครั้งต่อสัปดาห์ ส่วนใหญ่รับประทานอาหารไทย รองลงมาคือ อาหารญี่ปุ่น โดยรับประทานอาหารนอกบ้านใน มื้อเย็น มากที่สุด รองลงมาคือ มื้อกลางวัน กลุ่มตัวอย่างส่วนใหญ่มีทัศนคติในเชิงบวกต่อยูทูบเบอร์ด้านการแนะนำการรับประทานอาหารนอกบ้าน โดยมีทัศนคติต่อองค์ประกอบด้านความน่าเชื่อถือสูงที่สุด ในประเด็นที่มีความรู้สึกเห็นด้วยสูงสุดคือ มีความจริงใจในการนำเสนอข้อมูลอย่างตรงไปตรงมา เช่น รสชาด ราคา ความคุ้มค่า ความสะอาด การบริการ และการเดินทาง นอกจากนี้ยังพบว่าส่วนใหญ่มีแนวโน้มพฤติกรรมการบริโภคอาหารนอกบ้านหลังจากรับชมยูทูบเบอร์ สำหรับการทดสอบสมมติฐานการวิจัย พบว่าปัจจัยทางเพศ อายุ อาชีพ และรายได้ที่แตกต่างกัน มีการเปิดรับสื่อออนไลน์ผ่านยูทูบเบอร์ที่แตกต่างกัน ขณะที่ ปัจจัยด้าน การศึกษา และ สถานภาพสมรส ที่แตกต่างกัน จะมีการเปิดรับสื่อออนไลน์ผ่านยูทูบเบอร์ไม่แตกต่างกัน และยังพบว่าการเปิดรับสื่อออนไลน์ผ่านยูทูบเบอร์นั้น มีความสัมพันธ์กับทัศนคติโดยรวมที่มีต่อยูทูบเบอร์ และทัศนคติที่มีต่อยูทูบเบอร์มีความสัมพันธ์กับแนวโน้มพฤติกรรมการบริโภคอาหารนอกบ้าน
DOI: 10.14457/tu.the.2018.1106
title: การศึกษาความพึงพอใจในการใช้แอปพลิเคชัน Si vWORK ของบุคลากรโรงพยาบาลศิริราช

description: การวิจัยนี้มีวัตถุประสงค์เพื่อศึกษาลักษณะส่วนบุคคล พฤติกรรมการใช้ และความพึงพอใจในการใช้แอปพลิเคชัน Si vWORK ของบุคลากรโรงพยาบาลศิริราช รวมทั้งความสัมพันธ์ระหว่างพฤติกรรมการใช้กับความพึงพอใจในการใช้แอปพลิเคชัน Si vWORK ซึ่งเป็นรูปแบบการวิจัยเชิงสำรวจ (Survey Research) ) เก็บข้อมูล ณ ช่วงเวลาใดเวลาหนึ่งเพียงครั้งเดียว (Cross-sectional Study) ด้วยแบบสอบถามจากพนักงานมหาวิทยาลัยคณะแพทยศาสตร์ศิริราชพยาบาลเฉพาะตำแหน่งงานที่เคยใช้แอปพลิเคชัน Si vWORK อย่างน้อย 1 ครั้ง จำนวน 280 คน โดยผลการวิจัยพบว่า ภาพรวมกลุ่มตัวอย่างมีความถี่ในการใช้งานฟังก์ชันต่างๆน้อย โดยมีการใช้งานฟังก์ชันการแชท (Chat), กลุ่มแชท (Group chat) มากที่สุด และการใช้งานฟังก์ชันฟอร์มหรือเวิร์คโฟลว์ (Workflows) เช่น ระเบียบปฏิบัติ, ประกาศ, คำสั่ง, แบบฟอร์ม น้อยที่สุด ส่วนระยะเวลาการเข้าใช้งานแอปพลิเคชัน Si vWORK โดยเฉลี่ย 14.33 หรือ 14 นาที/ครั้ง โดยมีการเข้าใช้งาน 5 นาที/ครั้ง มากที่สุด และมีความพึงพอใจในการใช้แอปพลิเคชัน Si vWORK ด้านระบบการใช้งาน มากที่สุด ในประเด็น “การเปิดกว้างในการแสดงความคิดเห็นและการมีส่วนร่วมต่างๆ” สำหรับด้านเนื้อหาข่าวสาร พบว่า กลุ่มตัวอย่างมีความพึงพอใจในการใช้แอปพลิเคชัน Si vWORK ต่อประเด็น “ได้รับข่าวสารประชาสัมพันธ์เกี่ยวกับกิจกรรม/โครงการต่างๆของโรงพยาบาลสม่ำเสมอ” มากที่สุด สำหรับผลการทดสอบสมมติฐานการวิจัยพบว่า บุคลากรโรงพยาบาลศิริราชที่มีลักษณะส่วนบุคคลทั้งเพศ อายุ ตำแหน่งงาน ที่แตกต่างกันมีความถี่การใช้ฟังก์ชันแอปพลิเคชัน Si vWORK ไม่แตกต่างกัน ยกเว้นอายุการทำงาน ที่พบว่าอายุการทำงานที่ต่างกันจะมีความถี่ในการใช้แอปพลิเคชัน Si vWORK แตกต่างกัน โดยคนที่อายุงานต่ำกว่า 20 ปี จะมีความถี่ในการใช้งานมากกว่าคนที่มีอายุงานมากกว่า 20 ปี ส่วนความพึงพอใจในการใช้แอปพลิเคชัน Si vWORK ไม่ได้ขึ้นอยู่กับลักษณะส่วนบุคคล เนื่องจากลักษณะส่วนบุคคลไม่เกิดความแตกต่างกับความพึงพอใจโดยรวมในการใช้แอปพลิเคชัน Si vWORK ไม่ว่าจะเป็นด้านเนื้อหาข่าวสารและด้านระบบการใช้งาน และส่วนพฤติกรรมการใช้แอปพลิเคชัน Si vWORK มีความสัมพันธ์กับความพึงพอใจในการใช้แอปพลิเคชัน Si vWORK โดยความสัมพันธ์มีค่าเป็นบวก นั่นคือ เมื่อมีระยะเวลาการใช้งานแอปพลิเคชัน Si vWORK ในแต่ละครั้งเพิ่มขึ้น จะทำให้ความพึงพอใจโดยรวมในการใช้แอปพลิเคชัน Si vWORK เพิ่มขึ้นด้วย เห็นได้จากพฤติกรรมการใช้แอปพลิเคชัน Si vWORKของแต่ละบุคคล ย่อมขึ้นอยู่กับพฤติกรรมการเข้าใช้งานที่ตอบสนองทั้งด้านเนื้อหาข่าวสาร ด้านระบบการใช้งาน จึงส่งผลให้เกิดความพึงพอใจมากที่สุด
DOI: 10.5281/zenodo.3565333
title: CancerMine

description: This describes the output files for the CancerMine project. These files are loaded directly by the CancerMine viewer. The code for this viewer is available in the CancerMine Github repo if you want to run it independently. Each file is a tab-delimited file with a header, no comments and no quoting. You likely want <strong>cancermine_collated.tsv</strong> if you just want the list of cancer gene roles. If you want the supporting sentences, look at <strong>cancermine_sentences.tsv</strong>. You can use the <em>matching_id</em> column to connect the two files. If you want to dig further and are okay with a higher false positive rate, look at <strong>cancermine_unfiltered.tsv</strong>. <strong>cancermine_collated.tsv:</strong> This contains the cancer gene roles with citation counts supporting them. It contains the normalized cancer and gene names along with IDs for HUGO, Entrez Gene and the Disease Ontology. <strong>cancermine_sentences.tsv:</strong> This contains the supporting sentences for the cancer gene roles in the collated file. Each row is a single supporting sentence for one cancer gene role. This file contains information on the source publication (e.g. journal, publication date, etc), the actual sentence and the cancer gene role extracted. <strong>cancermine_unfiltered.tsv:</strong> This is the raw output of the applyModelsToSentences.py script across all of PubMed, Pubmed Central Open Access and PubMed Central Author Manuscript Collection. It contains every predicted relation with a prediction score above 0.5. So this may contain many false positives. Each row contain information on the publication (e.g. journal, publication date, etc) along with the sentence and the specific cancer gene role extracted (with HUGO, Entrez Gene and Disease Ontology IDs). This file is further processed to create the other two.
DOI: 10.15785/sbgrid/727
title: X-Ray Diffraction data from HIV-1 protease with a peptidomimetic inhibitor ("WT-SE"), source of 1FQX structure

description: X-Ray Diffraction data from HIV-1 protease with a peptidomimetic inhibitor ("WT-SE") , source of 1FQX structure
DOI: 10.15785/sbgrid/728
title: X-Ray Diffraction data from HIV-1 protease with a hydroxyethylamine peptidomimetic inhibitor ("WT-SQ"), source of 1IIQ structure

description: X-Ray Diffraction data from HIV-1 protease with a hydroxyethylamine peptidomimetic inhibitor ("WT-SQ"), source of 1IIQ structure
DOI: 10.17632/n5g3sdd3dw.2
title: Data for: The clinical impact of angiotensin-(1-7)/mitochondrial assembly receptor axis in esophageal squamous cell carcinoma patients receiving curative esophagectomy

description: Raw data
DOI: 10.17632/b53h2kwpyy.1
title: Dataset for: Tobacco exposure and somatic mutations in normal human bronchial epithelium

description: These are mutation calls to support the paper 'Tobacco exposure and somatic mutations in normal human bronchial epithelium', which has the following authors and affiliations: Authors: Kenichi Yoshida (1) *; Kate HC Gowers (2) *; Henry Lee-Six (1); Deepak P Chandrasekharan (2); Tim Coorens (1); Elizabeth F Maughan (2); Kathryn Beal (1); Andrew Menzies (1); Fraser R Millar (2); Elizabeth Anderson (1); Sarah E Clarke (2); Adam Pennycuick (2); Ricky M Thakrar (2,3); Colin R Butler (2,3); Nobuyuki Kakiuchi (4); Tomonori Hirano (4); Robert E Hynds (2,5); Michael R Stratton (1); Inigo Martincorena (1); Sam M Janes (2,3) §; Peter J Campbell (1,6) §. * These authors contributed equally to the manuscript § Joint corresponding authors Institutes: (1) Cancer Genome Project, Wellcome Trust Sanger Institute, Hinxton, CB10 1SA, UK (2) Lungs For Living Research Centre, UCL Respiratory, University College London, London, WC1E 6JF, UK (3) Department of Thoracic Medicine, University College London Hospital, London, UK (4) Department of Pathology and Tumor Biology, Kyoto University, Kyoto, Japan (5) CRUK Lung Cancer Centre of Excellence, UCL Cancer Institute, University College London, London, UK (6) Stem Cell Institute, University of Cambridge, Hills Rd, Cambridge, UK The data are somatically acquired single base substitutions (subs), indels and structural variants called in 632 single cell-derived colonies from normal basal bronchial epithelium, across 16 subjects. The columns in the tables are interpreted as follows: Sample: ID for the colony that was whole-genome sequenced, Chrom: Chromosome the mutation was located on, Pos: Genomic position on the chromosome for the mutation (genome build GRCh37d5), Ref: The reference base at that position, Alt: The alternate allele created by the mutation, DEP: The total read depth at that position, MTR: The number of reads reporting the mutant (Alt) allele at that position in that cell, VAF: Variant allele fraction of the mutation.